Daegu

Daegu (), suba disepil Taegu lalu nama rasmi iya Nengeri Metropolitan Daegu (대구광역시), iya nya sebengkah nengeri ba tenggara Korea Selatan. Iya nyadi aglomerasyen mengeri ketiga pemadu besai di Korea Selatan sepengudah Seoul enggau Busan; nengeri besai keempat pemadu besai di menua tu enggau lebih 2.3 juta iku peranak; enggau nengeri kedua pemadu besai pengudah Busan ba kandang menua Yeongnam di tenggara Korea Selatan. Daegu enggau Provinsi Gyeongsang Utara ke ngelingi suah disebut Daegu-Gyeongbuk, ngundan penyampau tubuh lebih 5 juta iku.

Daegu bepalan ba tenggara Korea kira-kira 80 km (50 bt) ari tebing tasik, semak Sungai Geumho enggau sungai penting iya, Sungai Nakdong di Provinsi Gyeongsang. Lembak Daegu nya emperan tengah kandang menua Yeongnam. Kelia, kandang menua Daegu nyadi sebagi ari proto-perintah Jinhan. Udah nya, Daegu dikuasa Perintah Silla, ti nyerakupka Semenanjung Korea. Maya jeman Joseon, mengeri tu nyadi indu nengeri Provisni Gyeongsang, sebengkah ari lapan provinsi tradisional menua nya.

Daegu nyadi sebuah motor ekonomi Korea maya timpuh taun 1960-1980-an. Iklim subtropika Daegu ti lembap manah endur ngasilka buah ipul ti bekualiti tinggi, nya alai nama panggil, "Nengeri Ipul". Daegu mega dikelala enggau nama "Nengeri Tekstil", laban tekstil suba nyadi industri utama nengeri tu. Nengah penumbuh Zon Ekonomi Bibas Daegu-Gyeongbuk, Daegu diatu fokus nerenakka industri fesyen enggau teknologi tinggi.

Kereban sanding

Kategori:CS1 ngena urup jaku Korea (ko)
Kategori:Sumber CS1 jaku Korea (ko)
Kategori:Koordinat ba Wikidata
Kategori:Artikel ti ngundan teks jaku Korea